GiliGold/VAD_KnessetCorpus huggingface dataset:
<ישראל דנציגר: זה הים מאותגר, החופים מאותגרים בצורה שלא היו מאותגרים עד היום ותפקידנו הוא לפתח את הכלים, את התשתיות, את הרגולציה בשביל לטפל בנושא הזה.
<ישראל דנציגר: זה אתגר שלפי דעתי מתעצם ברמות שלא ראינו אותם לפני כן.
<ישראל דנציגר: אני ממשיך הלאה, פה זה מקום שהוא דואלי.
<ישראל דנציגר: גם יש סיכונים שבאים ממשאבי הטבע, בין אם זה מינים פולשים, בין אם זה כל מיני זיקות ויתושים למיניהם, ולשמניה וכו' וכו' שאנחנו צריכים לוודא שהציבור לא נפגע.
<ישראל דנציגר: וגם, אנחנו צריכים לשמור את הטבע.
<ישראל דנציגר: צריך להסתכל קדימה, צריך להסתכל על הסביבה הטבעית ועל מה היא נותנת לאדם וגם מה היא מחזיקה בפני עצמה ותפקידנו פה הוא לשמר את הסביבה הטבעית אל מול איומים שהאדם מביא לה וחזרה, היא תביא לו, אם לא ישמרו עליה כמו שצריך.
<ישראל דנציגר: וכמובן, חשיפה לקרינה שככל שאנחנו הופכים להיות יותר דיגיטליים ומשתמשים ביותר ויותר אמצעים אלקטרוניים האיום הקרינטי הולך וגדל.
<ישראל דנציגר: וכמובן, יש חשיפה לריח, חשיפה לרעש.
<ישראל דנציגר: לא כתוב פה פסולת אבל פסולת זה גורם להרבה מהנזקים שאתם רואים פה.
<ישראל דנציגר: שריפה של פסולת גורמת גם לזיהום אוויר, הטמנה של פסולת גורמת גם לזיהום של קרקע, זיהום של מים, זיהום של נחלים.
<ישראל דנציגר: ופסולת שלא מטופלת כמו שצריך גורמת לריחות שסובלים לא מעט תושבים, כמו שציינו פה.
<ישראל דנציגר: זו מפת הדרכים.
<ישראל דנציגר: זו מפת האיומים.
<ישראל דנציגר: אלו מפות הזיהומים והסיכונים שהמשרד צריך לטפל בהם.
<ישראל דנציגר: אתם מבינים את רוחב היריעה ואת גודל האתגר.
זאב אלקין: ברור שמבחינת הכלים שעומדים לרשותנו, כרגע ראיתם את היעדים והחזית להתמודדות במיקוד הזה שישראל הוביל בשנים האלה במשרד.
זאב אלקין: הכלים הם משלושה סוגים ותיכף הם יבואו לידי ביטוי כשנדבר על תכניות עבודה.
זאב אלקין: זה כמובן רגולציה, זה משרד שהוא מאוד רגולטורי.
זאב אלקין: זה היתרון שלו וזה גם החסרון שלו, אני כבר אקדים את המאוחר, אגיד במשפט אחד שאנחנו יחסית חזקים ברגולציה, לא בכל נושא, יש עוד הרבה לקונות שצריך להשלים אותן וכל לקונה ברגולציה תמיד נושקת באינטרסים של משרד אחר, של תחומים שונים וזה אחד מהקשיים של המשך תהליך חקיקתי שאנחנו נתקלים בו.
זאב אלקין: אנחנו צריכים לנהל הרבה מאוד קרבות ואין לי ספק שהחדר הזה הוא - - - מסייע לנו והרבה פעמים אפילו מוביל בקרבות השונים.
זאב אלקין: אבל אין טעם ברגולציה אם יחד איתה לא מגיעים פיקוח ואכיפה.
זאב אלקין: זה אחד מהשינויים המשמעותיים שהמשרד מנסה להוביל ויש פה אתגרים רבים מאוד כי יש לנו הרבה חוקים טובים שחלקם לא נאכפים או נאכפים רק באופן חלקי.
זאב אלקין: זה סוגייה של סדרי עדיפויות, סוגייה של שיטת העבודה וכמובן, בראש ובראשונה, סוגייה של משאבים בעיקר בכוח אדם.
זאב אלקין: ואי אפשר להמשיך תהליך רגולטורי מוצלח בלי חיזוק של הרגל הזאת של פיקוח ואכיפה.
זאב אלקין: והרגל השלישית היא, כמובן, הרגל של תמיכה ותמרוץ.
זאב אלקין: הרבה פעמים הדרישות שלנו יכולות להביא לפגיעה, באופן טבעי, כי אנחנו דורשים לעמוד בסטנדרטים שהולכים ומחמירים ואנחנו מנסים גם לתמרץ הליכה לכיוון הסטנדרטים האלה ולהשתתף חלקית איפה שאפשר לכיוונים שאנחנו רוצים לקדם את כלל החברה וכלל המשק ולעזור לחלשים ברגע שהם יכולים להפגע מהפעילות שלנו או להיפך, לעזור לחלשים לקדם דברים שהם לא יודעים לעשות לבד.
זאב אלקין: למשל סיוע בתכניות באזורים לא פשוטים בעיירות פיתוח, מעין שיקום שכונות סביבתי, זה הופיע גם בסרטון נדבר על זה גם תיכף.
זאב אלקין: או סיוע בהתייעלות אנרגטית לרשויות שלא מצליחות להרים את זה לבד.
זאב אלקין: החזקות מצליחות להרים לבד כי זה כדאי כלכלית.
זאב אלקין: לוקחים הלוואה והלכנו, הלוואה חוזרת.
זאב אלקין: אבל אלה שלא יודעים לקחת הלוואה או לא יודעים לקחת הלוואה מלאה ראינו חשיבות לבוא לסיוע בתכניות השונות, חלקן ממשלתיות נטו, חלקן יחד עם קק"ל ולקדם אותם.
זאב אלקין: ולכן, הרגל הזאת של תמיכה ותמרוץ לדעתנו היא חשובה לא פחות מהרגל של הרגולציה והרגל של הפיקוח והאכיפה.
זאב אלקין: לגבי נושאי מיקוד 2017.
זאב אלקין: החזית היא עצומה ואי אפשר לקדם אותה בצורה אמיתית אם לא מתמקדים, ולכן חייבים לשים מעין מטרות על, יעדים מרכזיים, במה אנחנו מתרכזים במהלך השנה.
זאב אלקין: זה לא מבטל הרבה תכניות אחרות שתיכף יעלו בשקף הבא.
זאב אלקין: אבל הנושאים המרכזיים שנבחרו באיזשהו תהליך חשיבה ארוך שהמשרד הוביל הם כאלה: קודם כל בתחום של הפחתת זיהום אוויר, לא במקרה ישראל פתח בתחום הזה.
זאב אלקין: זה אחד מהאיומים הסביבתיים הקשים על הציבור הישראלי.
זאב אלקין: אתם מכירים את המספרים.
זאב אלקין: ה-OECD קצת עדכן את ההערכות שלו מ-2500 מקרי מוות טרם עת בשנה הורידו אותנו ל-2220 אז זה כמובן משמח אבל זה רחוק מאוד מלשמח.
זאב אלקין: הקידומת הזאת של 2000 רחוקה מאוד מלשמח מישהו.
זאב אלקין: אגב שימו לב למספר הזה, כן, זה אין לזה מספיק מודעות ציבורית.
זאב אלקין: תסתכלו למשל כמה יש מודעות ציבורית לנושא של תאונות בדרכים, שהוא חשוב מאוד, לא מפקפק בו, אבל תשוו את זה למספר הזה, זה בערך סדר גודל של פי 5 מכמות תאונות הדרכים ואי אפשר להשוות לא את המשאבים ולא את תשומת הלב הציבורית, התקשורתית, הממשלתית לנושא של תאונות דרכים מול המאבק בזיהום אוויר, ולכן חשוב מאוד לקבע תודעתית את עוצמת האיום ועוצמת הפגיעה שלו בציבור הישראלי.
זאב אלקין: וזה רק מספרים של מוות בטרם עת, אני לא דיברתי עם המחלות ולא על כל המשמעויות שרלוונטיות, ולכן לא במקרה הפחתת זיהום אוויר נבחר כאן כנושא ראשון כאשר בתוכו המיקוד הוא על שלושה דברים: קודם כל המפרץ, בטח זה עוד יעלה פה, שללא ספק מפרץ חיפה הוא חזית מאוד משמעותית בתחום הזה של זיהום האוויר ובכלל סיכונים סביבתיים.
זאב אלקין: ציינו פה רק מספר נקודות, זה כמובן כל הסוגייה של מיכל האמוניה, בטח עוד ידובר פה רבות אז אני לא מרחיב כרגע.
זאב אלקין: מן הסתם יהיו שאלות על זה ואני אשמח לפרוס יותר רחב את תפיסתנו אבל דבר אחד אפשר לציין כבר היום.
זאב אלקין: כבר ברור שהיום אנחנו יכולים להגיד מיכל האמוניה ז"ל וזה - - -
דב חנין: המנוח.
דב חנין: המנוח אולי במקרה הטוב, הוא לא ז"ל.
זאב אלקין: אוקיי, המנוח, בסדר.
אכרם חסון: זה מוביל לאותו מקום, דב.
זאב אלקין: התוצאה היא אותה תוצאה.
זאב אלקין: זה היה מאבק ארוך שנים, לפחות כעשור, אם לא יותר.
זאב אלקין: אני זוכר את עצמי, אני כל פעם נזכרתי שחבר הכנסת מתחיל, לפני ארבע קדנציות, הובלתי על ידי דב כיושב ראש שדולה סביבתית, יחד עם שאר חברי השדולה, הסיור הראשון היה במיכל האמוניה.
דב חנין: ב-2007.
זאב אלקין: וזה לא היה הצעד הראשון במאבק.
זאב אלקין: מאז שאני בכנסת הנושא הזה על סדר היום והוא התחיל עוד לפני שנבחרתי לכנסת.
זאב אלקין: ואני שמח שהגענו לשם, אני גם גאה שנפל בחלקנו שדווקא בתקופתי המשרד להגנת הסביבה חתך פה בצורה מאוד מאוד חדה והודיע על הפסקת היתר הרעלים למיכל.
זאב אלקין: המאבק הזה נמשך הרבה זמן והיו הרבה ניסיונות עם ערכאות ארוכות ואני שמח שחתכנו.
זאב אלקין: אני שמח גם שבית המשפט פה בא וקיבע את זה סופית אם למישהו היו עוד חלומות להתגבר עלינו אז הם נעלמו, ולכן היום אפשר להגיד פה על סוף פסוק.
זאב אלקין: קיים ויכוח שהוא לגיטימי מן הסתם נישאל על זה ונענה, מה במקום.
זאב אלקין: מה האלטרנטיבות.
זאב אלקין: אבל לפחות בעניין הזה של המיכל ברור שאנחנו פה בעידן חדש והאסימון כבר נפל לכולם.
זאב אלקין: אני לא חושב שהיום יש מישהו שמפנטז על החזרה למיכל.
זאב אלקין: ואני לא חושב שהיינו שם רק לפני חצי שנה.
זאב אלקין: אם נשאל את עצמנו איפה היינו לפני חצי שנה ואם הייתי אומר לכם לפני חצי שנה שהיום נעמוד במצב שאף אחד לא ינסה אפילו לדחוף חזרה את מיכל האמוניה אני לא חושב שמישהו היה מאמין בזה.
זאב אלקין: כי דובר על זה כל כך הרבה זמן שזה תמיד היה יעד אבל תמיד יעד רחוק.
זאב אלקין: פיקוח ואכיפה - כבר דיברתי על החשיבות של זה.
זאב אלקין: לא ארחיב כאן.
זאב אלקין: במפרץ זה נכון שבעתיים.
זאב אלקין: בוודאי ובוודאי לאחר תהליך של היתרי פליטה חדשים שקיבלו כל המפעלים במפרץ שלמעשה מחמירים מאוד בדרישות לעומת העבר.
זאב אלקין: אין טעם בהחמרה הזאת אם לא נפקח על הביצוע.
זאב אלקין: זה ברור לנו.
זאב אלקין: ניטור ודיגום - כל תחום הרכב.
זאב אלקין: כבר אמרתי ותיכף אני גם בסעיף הבא אתייחס לזה.
זאב אלקין: הנושא של זיהום האוויר מתחבורה.
זאב אלקין: לפעמים קצת צוחקים עלינו, אומרים אתם הולכים למקום הקל ואני חולק על זה.
זאב אלקין: זיהום אוויר בתחבורה הוא איום בתחום של זיהום אוויר לא פחות מתעשייה.
זאב אלקין: זה מצטלם פחות טוב כי אין פה אויב אחד ברור.
זאב אלקין: זה בסוף כולנו, זה השכנים שלנו, זה הכבישים שאנחנו נוסעים בהם.
זאב אלקין: אבל לפי אותם נתונים של ה-OECD, אם דיברתי על 2220 מקרי מוות בממוצע בטרם עת במדינת ישראל מזיהום אוויר, לפי אותה הערכה של ה-OECD כ-50% מזיהום אוויר מתחבורה.
זאב אלקין: וזה מספר מאוד מאוד קשה.
זאב אלקין: ואם לזיהום אוויר מתעשייה ישנה היום מודעות ציבורית ויש מאבק ציבורי, וטוב שכך, לנושא הזה של זיהום אוויר מתחבורה לדעתי יש פחות מודעות ופחות מאבק כי זה קצת יותר קשה.
זאב אלקין: זה משהו מעורפל כזה שקשה לשים אצבע על משהו קונקרטי אבל בסוף זה הורג ומביא למחלות לא פחות מהתעשייה היום וזה קריטי לקדם את התחום הזה.
זאב אלקין: אנחנו מנסים לעשות את זה גם במפרץ שהוא סובל באופן ייחודי מזיהום האוויר.
זאב אלקין: זאת החלטת ממשלה שעברה בזמנו ב-2015.
זאב אלקין: הבאנו עכשיו הרחבה של החלטת הממשלה הזו גם לתחום של הקריות כי ראינו איזשהו חוסר הגיון שאת חיפה כן ואת הצד השני שסובל בדיוק מאותו זיהום אוויר, כל מה שמסביב, זה לא הקריות, כל האזור של המפרץ הוא לא בפנים, זה לא הגיוני לתכניות של התחבורה, ולכן הבאנו פה שינוי.
זאב אלקין: כמובן, כל התחום של ההשקעה בהנעה חלופית, בכל האזור הזה של המפרץ הוא מאוד משמעותי כי כל דבר כזה מוריד זיהום וכמובן התכנית של אזור אוויר נקי שבהתחלה תוכננה לחיפה, גם היא נתקעה בגלל העדר משאבים.
זאב אלקין: גם זה נפתר לפני עשרה ימים בהחלטת ממשלה שהעברנו על הקצאת משאבים כדי סוף סוף להזניק את האזור של אוויר נקי בחיפה.
זאב אלקין: עוד 10 מיליון ₪ שמנעו מעיריית חיפה להתקדם בביצוע לאחר שכל ההחלטות הרגולטוריות כבר היו אחרינו.
זאב אלקין: ותהליך מקביל בכל אזור סובב חיפה, באותם אזורים שהרשויות ירצו לקדם איזור אוויר נקי מעבר למרכז העיר חיפה, גם כאן העמדנו משאבים ואנחנו בדיאלוג איתם על הקידום.
זאב אלקין: כבר דיברתי על הרכב, זה החלק השני של מהפכת זיהום האוויר.
זאב אלקין: כל הנושא של הרכב, אנחנו גם נרחיב על זה היום בוועדת הכלכלה.
זאב אלקין: אז מי שזה מעניין אותו מוזמן לשם.
זאב אלקין: שם נתייחס לפרטי התכנית.
זאב אלקין: מדובר גם על תהליך רגולטרי של תקנות הרבה יותר מחמירות עם הרכבים המזהמים, בעיקר רכבי דיזל ישנים.
זאב אלקין: זה עיקר הזיהום.
זאב אלקין: מדובר עם קידום הגריטה, קידום התקנת מסננים שחלק מזה כבר עשינו לדברים מסוימים במפרץ ולמשאיות אשפה.
זאב אלקין: אבל אנחנו הולכים עכשיו למשהו הרבה יותר רחב ברמה הארצית.
זאב אלקין: כמובן, פיקוח ואכיפה, קידום פרויקטים להנעה חלופית ועוד פעם, אזורי אוויר נקי.
זאב אלקין: דיברתי עד עכשיו על חיפה והקריות.
זאב אלקין: יש עוד אזור אוויר נקי אחד שבדרך, ירושלים.
זאב אלקין: עיריית ירושלים מוכנה לקדם אזור אוויר נקי.
זאב אלקין: יש כבר החלטת עירייה על קטע יחסית מצומ שאת זה כבר תקצבנו בהחלטת ממשלה לפני חודש.
זאב אלקין: שמנו תקציב ואמרנו לעירייה שאנחנו מוכנים לפעול להרחיב את זה לאזור הרבה יותר רחב במרכז העיר ירושלים.
זאב אלקין: פחות בתודעה שלנו, אבל לצערי העיר הבירה שלנו מזוהמת בתחום הזה של התחבורה בצורה דיי קשה באזורים מסוימים.
זאב אלקין: פחות מדברים על זה אבל זה אתגר לא קטן.
זאב אלקין: גם פה שמנו תקצוב משמעותי ביום ירושלים האחרון לפי כחודש בהחלטת ממשלה שעברה.
זאב אלקין: אגב, אי אפשר שלא להזכיר כאן עוד יעד שלצערי תקוע מכל מיני סיבות והחדר הזה יכול מאוד מאוד לעזור לקדם אותו וזה תל אביב או גוש דן.
זאב אלקין: אם מדברים על זיהום אוויר מתחבורה ברור שלא נפקד מקומה של תל אביב מהעניין הזה ופה אנחנו תקועים.
זאב אלקין: זאת אומרת שאין פה - - - יש כל מיני הסתייגויות של משרד התחבורה, צריך מעורבות הרבה יותר פעילה של עיריית תל אביב.
זאב אלקין: במקום שהעירייה לא דוחפת זה לא קורה.
זאב אלקין: ראינו את זה בחיפה, אנחנו רואים את זה בירושלים ואני חושב שיש פה מטרופולין אוכלוסין חשוב מאוד במדינת ישראל שאני לא מצליח להבין למה לא קם שם לא קול ציבורי ולמה העירייה לא נעמדת על הרגליים האחוריות יחד איתנו ללחוץ על משרד התחבורה ולקדם אזור אוויר נקי גם באזור תל אביב.
זאב אלקין: זה בהחלט בעיני צריך להיות יעד, ולבד לא נוכל, אני כבר אומר כאן סביב השולחן הזה, בלי סיוע ציבורי ארטילרי רחב לא נצליח לצלוח את המשוכה הזאת.
זאב אלקין: כרגע זה לא מתקדם והבעיה היא זה לא התקצוב.
זאב אלקין: את התקצוב נביא כי אנחנו חושבים שזה חשוב.
זאב אלקין: הבעיה זה הנכונות ללכת למגבלות הרגולטוריות גם במרכז תל אביב.
זאב אלקין: הגברה ושיפור של כל התחום של פיקוח ואכיפה - יכול להיות שישראל, תרצה להגיד על זה כמה משפטים, הובלת פה שינוי משמעותי אז כדאי שתרחיב.
<ישראל דנציגר: כמה משפטים אבל לפני כן להוסיף על מה שהשר אמר בנושא זיהום אוויר.
<ישראל דנציגר: בסוף שנת 2017 כל ארבעת הרגליים של זיהום אוויר יהיו על המפה מבחינת חקיקה, מבחינת תמרוץ ופיקוח ואכיפה.
<ישראל דנציגר: זה הישג שלא היה לפני כן.
<ישראל דנציגר: יש עוד הרבה עבודה אבל מה שאתם רואים פה מאוד מאוד חשוב מבחינת התנועה.
זאב אלקין: שנייה, אולי לפני פיקוח ואכיפה יש - - - שלא התייחסתי ולא בצדק - שריפות בשטחים פתוחים.
זאב אלקין: זה נושא שגם פה בכנסת מעלים את זה יותר ויותר על סדר היום כי זה מפריע יותר ויותר לתושבים.
זאב אלקין: יש לזה כל מיני סיבות למה פתאום הנושא הזה הופך להיות יותר אקוטי.
זאב אלקין: מצד אחד, ההתרחבות האורבנית, הערים שלנו מתרחבות ואזורי מגורים מתרחבים וזה מגיע ויותר ויותר לממשק ישיר עם שטחים חקלאיים ועם שטחים פתוחים.
זאב אלקין: יש פה מספר אתגרים.
זאב אלקין: חלקם הם בתוך הגבול הריבוני של מדינת ישראל, חלקם הם חוצי גבולות והוזכר פה הנושא של המפחמות, זה רק דוגמה אחת קטנה לצרות שאנחנו מתמודדים איתן לפעמים מעבר גם לגבול הריבוני של מדינת ישראל.
זאב אלקין: יש פה אתגר גדול שאני כבר אומר פה בהתחלה - אין לנו מספיק כלים היום לטפל.
זאב אלקין: היום זה מן משחק חתול ועכבר כזה של כל פעם לרדוף אחרי הזנב.
זאב אלקין: צריך פה שינוי מאוד מאוד משמעותי.
זאב אלקין: אנחנו עובדים כרגע על תכנית שנשים על השולחן ונאבק.
זאב אלקין: זה דורש שינויי חקיקה, ולכן יש פה מקום לכנסת.
זאב אלקין: החקיקה הקיימת היום לא מספיקה.
זאב אלקין: הזכירה פה יעל, יצאה את הסוגייה של חוקים שאושרו או לא אושרו בוועדת שרים לחקיקה.
זאב אלקין: למשל, אני יכול לשתף אתכם קצת, בדרך כלל אין פרוטוקולים לוועדת שרים וחקיקה כידוע, אבל קצת מהחוויות, היה קרב גדול על החוק של יעל גרמן בוועדת שרים לחקיקה שמאוד מאוד תמכתי בו.
זאב אלקין: היו טענות נגדו של משרד משרדי ממשלה לגבי הטלת האחריות על השריפה בשטחים פתוחים על בעל הקרקע.
זאב אלקין: אני מבין את הזהירות ואני מבין את השאלות שעולות, איך אפשר בכלל לחייב מישהו שהוא לא אשם או אשם אולי באופן מאוד עקיף ויכול להיות שצריך עוד לעבוד שם על הניסוח ולשנות אותו.
זאב אלקין: אבל למה תמכנו?
זאב אלקין: כי אין ספק שבלי מהלך חקיקתי משמעותי בעניין הזה לא ניתן להגיע לשינוי.
זאב אלקין: אז לצערי לא הצלחנו לפחות כרגע לקדם את החוק של גרמן אבל כן הצלחנו לכפות על משרד האוצר שהוא היה המתנגד הראשי כי רמ"י הוא מחזיק הקרקעות הראשי במדינת ישראל אז בסוף החוק הזה יפגוש אותו, במוקדם או במאוחר, הרבה יותר במוקדם מאשר במאוחר.
זאב אלקין: הצלחנו להגיע להבנות של נכונות משרד האוצר להתיישב סביב שולחן הדיונים על קידום חקיקה ממשלתית.
זאב אלקין: משהו שהיינו חסומים כבר כמה שנים.
זאב אלקין: אז גם אם החוק הפרטי לא יקודם כרגע הוא שימש זרז מאוד מאוד חשוב בתחום הזה ואני מאוד מאוד מקווה שנצליח להביא גם את התוצר בתחום של החקיקה ואם לא אז נשמח אם הכנסת תחדש את הלחץ וננסה בכוחות מחודשים לקדם חקיקה פרטית ויודעים את זה משרדי הממשלה שמתנגדים למהלך הזה.
זאב אלקין: אז יש כאן צורך בחקיקה, יש צורך במתקני טיפול, צריך לתת אלטרנטיבות.
זאב אלקין: אם לא בשטחים פתוחים אז איפה למה שצריך לשרוף.
זאב אלקין: יש סוגייה של תמרוץ כספי וכמובן יש סוגייה של פיקוח ואכיפה.
זאב אלקין: אז יש פה אתגר גדול מאוד שחלקו הוא זיהום אוויר, לא תמיד, הרבה פעמים זה יותר מטרדי ריח.
זאב אלקין: אבל זה חשוב, לא יודע אם לא פחות, אבל חשוב.
זאב אלקין: וזה מטריד מאוד היום את הציבור ואם אני מנתח כמות פניות ציבור שאנחנו מקבלים היום למרכיב הזה של שריפות בשטחים פתוחים יש יותר ויותר משקל, אגב, בכל האזורים, לא משנה יספרו על זה גם בפתח תקווה וגם בכפר סבא וגם בצפון בקריות ואפשר להמשיך את הרשימה הזאת.
זאב אלקין: אין כמעט מקום שלא.
זאב אלקין: שלא לדבר על כל אזור חדרה - פרדס חנה וכו' שסבל מהמפחמות ואין פה גבולות לעניין הזה.
זאב אלקין: זו תופעה שהולכת ומתרחבת כאתגר.
זאב אלקין: פיקוח ואכיפה, ישראל.
<ישראל דנציגר: לסכם את הדברים בנושא זיהום אוויר - בשנת 2017 כל ארבעת הרגליים של זיהום האוויר על הרדאר ומטופלות על ידי המשרד להגנת הסביבה.
<ישראל דנציגר: יש עוד הרבה מה לעשות אבל זה לא היה פה לפני כן כמאמר הסרטון.
<ישראל דנציגר: זה מאוד מאוד חשוב.
<ישראל דנציגר: פיקוח ואכיפה, כמו שהשר ציין, כל הפעולות שאנחנו עושים, אם אנחנו לא מפקחים ואוכפים בצורה מאוד מאוד יסודית, לא יביאו את הציות ואת הפחתת זיהומים וסיכונים כמו שאנחנו רוצים.
<ישראל דנציגר: פתחנו במהלך מאוד כן של בדיקה לעומק איפה אפשר להשתפר ויש הרבה במה להשתפר.
<ישראל דנציגר: אנחנו מתמודדים עם כ-30 אלף יעדי זיהום וסיכון.
<ישראל דנציגר: זאת אומרת, אתרים שמסכנים את הציבור במגוון הרשימות שאמרתי לכם לפני כן ומעל 100 אלף רכבים שהם מזהמים.
<ישראל דנציגר: זוהי יריעה מאוד מאוד רחבה.
<ישראל דנציגר: בשביל שאנחנו נצליח לעשות עבודה טובה בפיקוח ואכיפה אנחנו צריכים לענות על שאלות מאוד ברורות: לוודא שאנחנו יודעים על מה אנחנו מפקחים בצורה מאוד מאוד ברורה וסדורה ופעם ראשונה עשינו עבודה יסודית לבצע ולבנות מאגר עדכני ומתעדכן של כל יעדי גורמי הזיהום והסיכון שאנחנו אוכפים אותם.
<ישראל דנציגר: אחרי זה לוודא שאנחנו מגיעים לכל מקום שאנחנו צריכים להיות בו בתדירות הנדרשת מאיתנו על פי חוק ולפי הזיהום והסיכון.
<ישראל דנציגר: ופה אנחנו מפעילים לא רק פיקוח פיזי אלא גם כן מוסיפים נדבכים שעד עכשיו היו קטנים מאוד: פיקוח דיגיטלי, מערכתי.
<ישראל דנציגר: הוא היחיד שיכול לחפות על פערי כוח אדם מאוד משמעותיים ופיקוח משרדי מבוסס על דו"חות שנותנים לנו המפעלים.
<ישראל דנציגר: בנינו ואנחנו בונים נהלים ומתודות מאוד מאוד ברורים על איך אנחנו מפקחים בשלושת הרגליים האלה פיזי, דיגיטלי ומשרדי.
<ישראל דנציגר: כי זו הדרך היחידה שבה אנחנו נוכל באמת להכיל את עומק היריעה.
<ישראל דנציגר: אנחנו לא שם עדיין אני רוצה להגיד בצורה מאוד מאוד ברורה.
<ישראל דנציגר: אחרי שאנחנו יודעים שאנחנו מגיעים אל כל מקום שאנחנו רוצים להיות בו אנחנו צריכים באמת לוודא שאנחנו מאתרים הפרות.
<ישראל דנציגר: ואחרי שאנחנו מאתרים הפרות צריך לוודא שהכל מתועד במערכת אחת, מרכזית, ברורה שניתן לעקוב אחריה.
<ישראל דנציגר: פעם ראשונה בהיסטוריה של המשרד להגנת הסביבה משתמשים בטאבלטים.
<ישראל דנציגר: הכל מגיע למערכת אחת מרכזית, עוקבים אחרי המערכת הזאת פעם ברבעון אצלי במשרד.
<ישראל דנציגר: כל מחוז וכל יחידה מציגים מה הייתה התכנית ואיפה הם עומדים ביחס לתכנית.
<ישראל דנציגר: אושרו בתחילת השנה תכניות תלת שנתיות לפיקוח ואכיפה על כל גורמי הזיהום והסיכון שתיארתי אותם לפני כן ואנחנו מבקרים שאנחנו עומדים בהם.
<ישראל דנציגר: אחרי שעושים את הבקרה הזאת צריך לוודא שכשמצאנו הפרה באמת קורה איתה משהו.
<ישראל דנציגר: לא יכול להיות שהיא עולה לענן ובעולם המודרני מרחפת לה באיזשהו ענן ולא קורה איתה כלום.
<ישראל דנציגר: 1) צריך לוודא שמסדירים את הבעיה כמה שיותר מהר כדי שתפסיק לפגוע בתושבי מדינת ישראל, 2) צריך לוודא שאם יש תהליך מנהלי הוא קורה והוא מסתיים והוא לא נמשך כאורך הגלות, 3) אם יש תהליך של אכיפה פלילית גם היא קורית וקורית מהר.
<ישראל דנציגר: כל הדברים האלה, אנחנו בתחילת דרך של הסדרה מאוד מאוד סדורה של הדברים האלה.
<ישראל דנציגר: האתגר הוא מאוד מאוד גדול.
<ישראל דנציגר: הפערים בכוח אדם מאוד מאוד גדולים, הפערים באמצעים טכנולוגיים מאוד מאוד גדולים, אבל אני רואה צעדים משמעותיים מאוד שאנחנו עושים בשנה הזו ואנחנו נעמוד ביעדים שהגדרנו לעצמנו - הגברת אירועי הפיקוח ב-30% והגדלת סיום תהליכי האכיפה גם פה ב-30% ביחס לשנה הקודמת.
<ישראל דנציגר: זה עדיין לא סוף הדרך, זה עדיין לא 100%, זה עדיין רחוק מלהיות מושלם ואיפה שאני רוצה שזה יהיה אבל זו עבודה מאוד מאוד תשתיתית ויסודית שמקפיצה אותנו עשרות דרגות קדימה.
זאב אלקין: תודה ישראל.
זאב אלקין: אני עובר לנושא השלישי, אסטרטגיה של הטיפול בפסולת.
זאב אלקין: זה לא סוד שמדינת ישראל רחוקה מלעמוד בסטנדרטים בינלאומיים ראויים למדינה כמו שלנו בנושא הזה של מחזור פסולת.
זאב אלקין: אמנם יש עלייה הדרגתית באחוזי המחזור אבל היא עלייה איטית מאוד.
זאב אלקין: ברגע שמדובר על עלייה באחוזים היא חייבת להתמודד גם עם גידול כמות הפסולת, לכן בסופו של דבר עלייה אבסולוטית היא יותר משמעותית מאותם בערך כ-2% שאנחנו עולים כל שנה במחזור הפסולת.
זאב אלקין: כדי לעמוד ב-2% האלה במדינה עם גידול דמוגרפי כמו שלנו צריך גידול אבסולוטי יותר מהיר.
זאב אלקין: אבל ברור שזה עדיין לא פריצת דרך.
זאב אלקין: אם אני משווה אותנו למדינות אחרות המפותחות ב-OECD, יש פה אתגר גדול, גם צורך לבנות אסטרטגיה כוללת של פסולת, אפילו ברמה חקיקתית.
זאב אלקין: סך הכל אנחנו פועלים מתוקף חוקים שונים שלא תמיד פוגשים אחד את השני.
זאב אלקין: יש אפילו התנגשויות של חוקים מסוימים בנקודות מסוימות.
זאב אלקין: יש פה סוגייה של מה האסטרטגיה הנכונה.
זאב אלקין: אנחנו כרגע מנסים ללכת לשני כיוונים.
זאב אלקין: מצד אחד לנסות להעריך את כל ההיבט האסטרטגי, נכון לקחת את כל נושא של הפסולת ומצד שני כן להמשיך בפרויקטים מעשיים כדי לא להתקע באמצע רק בדיונים תיאורטיים.
זאב אלקין: כאשר המיקודים של איפה שאנחנו מתמקדים כרגע זה טיפול אזורי.
זאב אלקין: אנחנו הגענו למסקנה שהרבה יותר יעיל לטפל בנושא פסולת כשמחברים רשויות שונות.
זאב אלקין: במיוחד זה נכון לגבי רשויות חלשות.
זאב אלקין: רשויות קטנות וחלשות הם שחקנים קטנים וחלשים מול מתקני קצה שונים, מול תחנות מעבר, הם משלמים מחירים מופקעים.
זאב אלקין: אפשר להוזיל מאוד את עלות הטיפול בפסולת.
זאב אלקין: אפשר לייעל את זה כשאתה הולך בצורה של הגופים הגדולים.
זאב אלקין: אנחנו תפסנו טרמפ בפריפריה, גם בדרום וגם בצפון, על התהליך שמוביל אותו משרד הפנים, תהליך האשכולות.
זאב אלקין: הוועדה הזאת מכירה את זה מצויין וזה נוח כי אז אתה לוקח מבנה קיים של חיבור רשויות ומנסה לתמרץ רשויות לטפל גם בנושא פסולת על גב אותה המערכת.
זאב אלקין: נתנו סיוע לאשכולות בפריפריה גם בצפון וגם בדרום בערך בממוצע כ-50 מיליון ₪ לכל אשכול לשיפור תשתיות פסולת לפרויקטים אשכוליים וזה כמובן אפשר לעשות קידום מאוד מאוד משמעותי וגם לגרום לאותן רשויות ללמוד לעבוד ביחד.
זאב אלקין: זה לא פשוט, אתם מכירים את העולם של שלטון מקומי.
זאב אלקין: להושיב כמה ראשי רשויות שירימו ביחד פרויקט זה לא פשוט, יש ניגודי אינטרסים הרבה פעמים, מאבקים, כמה ילך אליי, כמה ילך אליך.
זאב אלקין: אבל בסוף, לאט לאט, המערכת לומדת לעבוד ביחד ולדעתנו זה מאוד מאוד חשוב.
זאב אלקין: יש כאן קושי מסוים שהוא נובע מכך שתהליך האישכול הוא עוד בדרך, ולכן למשל מצאנו את עצמנו שבצפון חלק מהרשויות נפגעו שלא בצדק בגלל העובדה שאין עדיין שם אשכולות.
זאב אלקין: זה עוד בעבודה במשרד הפנים.
זאב אלקין: אין סיבה לקפח אותם, ולכן אנחנו, אני מאוד מאוד מקווה שאני כבר יכול לזרוק פה כותרת, אני מקווה שליום ראשון הקרוב נדע להביא לממשלה החלטת ממשלה שמשלימה את ההחלטת ממשלה לסיוע לצפון שנתנה שם סיוע לאשכולות.
זאב אלקין: הצלחנו להגיע, אני מאוד מקווה שזה לא יפתח, ההסכמות, זה תהליך של הרבה זמן, ויכוחים וחידודים שעברנו, הצלחנו להגיע להבנות עם משרד הפנים שלמרות שיש אשכולות שלא קיימים עדיין אנחנו נפתח מסלול של התאגדות וולנטרית של רשויות שאם תוך כדי תנועה יקומו אשכולות אז אשכולות יכולים להכנס לנעליים האלה, ואם זה יתעכב אז התאגדות וולנטרית של רשויות בצפון שעוד לא מאוגדות עם דרישות סף כדי שההתאגדות תהיה מספיק משמעותית, לא קטנה מדיי ואז נוכל להביא עוד סיוע כספי לאותן רשויות שנפגעו בגלל שהן לא באשכולות לשיפור תשתיות פסולת, וזה כמובן יחזק מאוד את הכיוון האזורי, לפחות בפריפריה בדרום ובצפון.
זאב אלקין: נשלים למעשה ככה לכסות את הצפון בהחלטה החדשה.
זאב אלקין: השבת אנרגיה.
זאב אלקין: אני יודע שהנושא הוא במחלוקת, בטח יעלה פה, חשוב להתייחס אליו.
זאב אלקין: אנחנו ראינו ואנחנו מנסים בנושא של הפסולת כל הזמן לבדוק את עצמנו בינלאומית, מה עובד במדינות מפותחות אחרות ב-OECD.
זאב אלקין: ראינו שברוב המדינות המפותחות הנושא של השבת אנרגיה מפסולת הוא חלק מאוד מאוד חשוב של טיפול בנושא פסולת בהיקפים של עשרות אחוזים.
זאב אלקין: אנחנו עומדים על אפס בהקשר הזה, ולכן קיבלנו החלטה אסטרטגית לקדם מתקנים להשבת אנרגיה.
זאב אלקין: לדעתנו יש מקום בארץ לשלושה-ארבעה מתקנים כאלה.
זאב אלקין: אנחנו בוחנים כרגע עכשיו את המיקומים השונים.
זאב אלקין: כבר סנונית ראשונה הייתה בהחלטות שעברו על כל הנושא של טיפול בפסולת.
זאב אלקין: ביום ירושלים כבר שמנו שם הכרזה ברמת האמירה שאנחנו רוצים לקדם מתקן אחד כזה באזור ירושלים, באזור מעלה אדומים במקום שמראש יועד למתקן מהסוג הזה תכנונית.
זאב אלקין: לכן הרבה יותר קל לקדם את זה ברמת ביצוע אבל כמובן שזה לא מספיק.
זאב אלקין: צריך כמו שאמרתי, שלושה-ארבע כאלה, ואנחנו עובדים על הכיוון הזה.
זאב אלקין: מתקני הקצה, ברור פה אין מה לדבר שחסרים מאות מתקני קצה, ולכן הכרחי לעשות את כל הסיפור של המחזור ליותר זול אחרת לא נגיע לתוצאות.
זאב אלקין: כל עוד שהטמנה תהיה יותר זולה ממחזור במכלול העלויות אז לא נדע להתקדם.
זאב אלקין: ולכן חייבים פה השקעה משמעותית של המספר.
זאב אלקין: יש לא מעט פרויקטים שאושרו בזמנו בקרן הניקיון.
זאב אלקין: יש בעיה גדולה מאוד בביצוע שלהם.
זאב אלקין: הרי בסוף לא המדינה היא היזם ויזמים שונים נתקעו בביצוע.
זאב אלקין: בדרך כלל מסיבות תכנונית, זה בדרך כלל המעכב העיקרי.
זאב אלקין: אנחנו עושים עכשיו איזשהו תהליך של ניקוי שולחן.
זאב אלקין: בדיקה של הפרויקטים השונים, הערכה מחודשת מה מתוך זה בר ביצוע גם אם בעיכוב, ולכן חבל להרוג את זה, ומה לדעתנו כבר דיי מת מוות קליני וחי רק בהנשמה וסתם יושב על תקציבים שלא מופעלים בפועל ואז את כל הפרויקטים האלה צריך לנקות ואולי לצאת לעוד קול קורא ליוזמות חדשות בתחום הזה של מתקני קצה כדי שבאמת התקציבים של קרן הניקיון לא יחכו לפרויקטים שלא יתממשו לעולם או לא יתממשו בעתיד הקרוב.
זאב אלקין: אז אנחנו מובילים עכשיו מעין הערכה מחודשת כזאת של כל המחויבויות שהקרן לקחה על עצמה לגבי פרויקטים של מתקני קצה.
זאב אלקין: טיפול בתשתיות פסולת.
זאב אלקין: חלק מזה הזכרתי בטיפול האזורי.
זאב אלקין: לא יכול שלא להזכיר כאן פרויקט שבעיני הוא מאוד מאוד חשוב ומאוד מאוד יפה והיום יש לו כבר תוצאות בשטח, מי שמסתובב שם וזה סביבה שווה.
זאב אלקין: זה הפרויקטים במגזר המיעוטים.
זאב אלקין: היה שם פער אדיר בטיפול בתשתיות פסולת והפרויקט הזה היום הוא כבר מתורגם למעשה עם הרבה עיכובים, עם הרבה קשיים ויש שם עוד לא מעט קשיים שצריך לפתור אותם אבל במקום שם זה עובד וחברי כנסת שמגיעים למגזר, יש היום כבר לא מעט רשויות שאפשר לראות את זה בפועל, זה שינוי מאוד מאוד דרמטי בתחום של תשתיות פסולת.
זאב אלקין: הצלע הרביעית במיקוד, קראנו לזה עם הפנים לציבור.
זאב אלקין: אני חושב שהמשרד להגנת הסביבה לא מנצל מספיק את העוצמות הציבוריות בתחום הזה שגם מיוצגים בחדר הזה, דובר על זה בתחילת הדיון.
זאב אלקין: הנושאים הסביבתיים, דיברו על זה חברי כנסת, הם דורשים מאבק הרבה פעמים.